MERILA ZA IZBOR VLOG

**prijavljenih na javni razpis** **za sofinanciranje preventivnih programov na področju različnih vrst zasvojenosti v Mestni občini Ljubljana za leto 2024**

Vloge, ki bodo izpolnjevale vse osnovne in posebne pogoje iz III. točke besedila javnega razpisa, bodo ocenjene skladno s spodaj navedenimi vsebinskimi in finančnimi merili ob primerjavi istovrstnih programov in ob upoštevanju specifičnosti posameznih programov.

Programi bodo za posamezni kriterij ocenjeni z 0 ali več točkami.

**Program, ki pri kateremkoli od kriterijev od 1 do 21 doseže 0 točk, bo zavrnjen.**

**Program, ki v točki vloge na javni razpis, na podlagi katere se ocenjuje posamezno merilo, ne bo izpolnjen, bo ocenjen z 0 točkami.**

**Zavrnjeni bodo programi, ki od možnih 250 točk ne bodo zbrali vsaj 150 točk.**

V kolikor vlagatelj izpolnjuje splošne in posebne pogoje za sofinanciranje, bo višina sofinanciranja odvisna od priznane vrednosti celotnega programa s strani MOL, prejetih točk, števila vlagateljev, zagotavljanja sofinanciranja programov, ki se bodo izvajali v javnih zavodih, katerih ustanoviteljica je MOL oz. država (najmanj 80% vsakega posameznega prijavljenega programa, ki se izvaja v vrtcih, osnovnih šolah, srednjih šolah, dijaških domovih, mora biti izvedenega v javnih zavodih, katerih ustanoviteljica je MOL oz.država).

V primeru, da bodo po merilih za odmero sredstev iz tega javnega razpisa odmerjena sredstva za programe, ki izpolnjujejo vse splošne in posebne pogoje ter so dosegli zadostno število točk, presegala višino razpoložljivih sredstev, bo MOL sofinancirala programe na način sorazmernega zniževanja sredstev glede na število vlagateljev.

MOL si pridržuje pravico do znižanja okvirne vrednosti, namenjenih realizaciji razpisanih programov, ter do znižanja dodeljene višine sredstev za programe v primeru, da se razpoložljiva sredstva spremenijo v postopku sprejemanja spremembe proračuna MOL za leto 2024.

MOL bo pri določitvi priznane vrednosti programa upoštevala dejstvo, da opravljanje javne službe oziroma stroški rednega dela zanjo, ne morejo biti sofinancirani, če je vlagatelj oseba javnega prava.

Področna strokovna komisija za izbor programov bo v primeru, da prijavljeni program, ki bolj ustreza drugemu sklopu, v nadaljevanju ta program obravnavala kot vlogo v drugem sklopu, znotraj področja tega javnega razpisa.

## Merila za izbor vlog so naslednja:

Strokovna komisija bo formalno popolne ter pravočasno prispele vloge ocenila na podlagi spodaj navedenih meril:

## I. Osnovno merilo

|  |  |  |
| --- | --- | --- |
| **Merilo** | **Opis merila** | **Ocena** |
| Ustreznost programa | Vsebina programa je skladna s predmetom javnega razpisa | **DA NE**  |

Vloge, ki ne bodo izpolnjevale tega osnovnega merila, bodo s sklepom zavrnjene kot neustrezne.

**II. Merila za ocenjevanje programa**

Vloge, ki bodo izpolnjevale vse osnovne in posebne pogoje iz III. točke besedila javnega razpisa, bodo ocenjene skladno s spodaj navedenimi vsebinskimi in finančnimi merili:

1. Izvajanje programa v letu 2023 in/ali v preteklem obdobju na področju preprečevanja različnih vrst zasvojenosti

1. Program je bil v preteklem letu/ih že izvajan, zasnovan je na podlagi evalvacije in/ali ustreznih strokovnih teoretičnih izhodišč ter predvideva konkretne vplive na ciljno skupino

|  |  |
| --- | --- |
| 0 točk | Program je bil v letu 2023 sofinanciran s strani MOL in izvajan na področju preprečevanja zasvojenosti, pogodbene obveznosti v tem obdobju niso bile realizirane  |
| 1 točka | Program se še ni izvajal |
| 2 točki | Program se je že izvajal, a še ni bil sofinanciran s strani MOL |
| 3 točke | Program se je že izvajal v preteklih letih (do vključno leta 2022) in je bil sofinanciran s strani MOL, pogodbene obveznosti so bile večinoma realizirane |
| 4 točke | Program je bil v letu 2023 sofinanciran s strani MOL in izvajan na področju preprečevanja zasvojenosti, pogodbene obveznosti so bile večinoma realizirane |
| 5 točk | Program je bil v letu 2023 sofinanciran s strani MOL in izvajan na področju preprečevanja zasvojenosti, pogodbene obveznosti v tem obdobju so bile v celoti realizirane |

2. Iz vsebine je jasno razvidno, da je program namenjen univerzalni/selektivni/indicirani preventivi na področju različnih vrst zasvojenosti.

V svojem temelju je vsebina naravnana h krepitvi varovalnih dejavnikov naproti dejavnikom tveganja in nezdravim oblikam vedenja, prispeva k zdravju, varnosti in dobrobiti udeležencev.

1. Program je bil v preteklem letu/ih že izvajan, zasnovan je na podlagi evalvacije in/ali ustreznih strokovnih teoretičnih izhodišč ter predvideva konkretne vplive na ciljno skupino<SMALL>

|  |  |
| --- | --- |
| 0 točk | ne izpolnjuje  |
| 5 točk | večinoma izpolnjuje |
| 10 točk | v celoti izpolnjuje  |

3. Vsebine prijavljenega programa se pretežno nanašajo na vsebine upravljanja z medosebnimi odnosi in preprečevanja vrstniškega nasilja (Bullying) in/ali nasilja v družini, ali na programe izobraževanja, ozaveščanja in preprečevanja nasilja na spletnih forumih in/ali mobilnega ustrahovanja (Cyberbullying) z vključitvijo vidika spola ali na programe varne in odgovorne rabe interneta in/ali mobilne telefonije in/ali drugih sodobnih tehnologij, s poudarkom na metodah in tehnikah uravnotežene in omejene rabe elektronskih medijev ter spoznavanja spletne varnosti in učenja spletne pismenosti.

|  |  |
| --- | --- |
| 1 točka | ne izpolnjuje  |
| 20 točk | delno izpolnjuje  |
| 40 točk | v celoti izpolnjuje  |

4. Program ima ustrezno kadrovsko zasedbo izvajalcev. Izvajalci imajo poleg pridobljenih znanj in izkušenj na področju preprečevanja zasvojenosti tudi znanja in praktične izkušnje na področju vzgoje in izobraževanja - velja pa za programe, ki se bodo izvajali v javnih in/ali zasebnih zavodih znotraj sklopa A.

Tovrstne programe so že izvajali v vzgojno – izobraževalnih zavodih in sicer minimalno 2 (dve) leti – pogoj ne velja za pomočnike izvajalcev.

Program ima ustrezno kadrovsko zasedbo izvajalcev. Izvajalci imajo znanja in izkušnje na področju preprečevanja zasvojenosti – velja za programe, ki se bodo izvajali izven javnih in/ali zasebnih zavodov.

|  |  |
| --- | --- |
| 0 točk | ne izpolnjuje  |
| 10 točk | delno izpolnjuje |
| 30 točk | v celoti izpolnjuje  |

5. Program ima jasno opisane ugotovljene potrebe udeležencev programa. Izvedba programa predvideva sprotno prilagoditev različnim potrebam udeležencev, ki se bodo morebiti pojavile med njegovim izvajanjem.

|  |  |
| --- | --- |
| 0 točk | ne izpolnjuje  |
| 1 točka | delno izpolnjuje  |
| 5 točk | večinoma izpolnjuje |
| 10 točk | v celoti izpolnjuje  |

6. Program ima postavljene konkretne cilje, ki so določeni po načelu SMART - usklajeni z oceno potreb udeležencev in koristni zanje; so specifični, merljivi, dosegljivi, ustrezni in časovno določeni. Mogoče jih je doseči z razpoložljivimi viri in v opredeljeni ciljni skupini.

|  |  |
| --- | --- |
| 0 točk | ne izpolnjuje  |
| 1 točka | delno izpolnjuje  |
| 3 točke | večinoma izpolnjuje |
| 5 točk | v celoti izpolnjuje  |

7. Ciljna skupina programa je jasno in konkretno opredeljena, predvideno število udeležencev je ustrezno in skladno z vsebinsko zasnovo programa.

|  |  |
| --- | --- |
| 0 točk | ne izpolnjuje  |
| 1 točka | delno izpolnjuje  |
| 3 točke | večinoma izpolnjuje |
| 5 točk | v celoti izpolnjuje  |

8. Čas vključenosti posameznega udeleženca v program je razviden in smiselno predviden glede na načelo kontinuitete.7. Udeleženci<SMALL>

|  |  |
| --- | --- |
| 0 točk | ne izpolnjuje  |
| 1 točka | delno izpolnjuje  |
| 10 točk | večinoma izpolnjuje |
| 30 točk | v celoti izpolnjuje  |

9. Metode dela, strokovna ravnanja in aktivnosti pri izvajanju programa so jasno opredeljene in <SMALL>so v skladu z zastavljenimi cilji ter omogočajo njihovo doseganje.

|  |  |
| --- | --- |
| 0 točk | ne izpolnjuje  |
| 1 točka | delno izpolnjuje  |
| 5 točk | večinoma izpolnjuje |
| 10 točk | v celoti izpolnjuje  |

10. Za izvedbo programa vlagatelj zagotavlja ustrezne prostore oz. program bo izveden v prostorih MOL

|  |  |
| --- | --- |
| 0 točk | ne izpolnjuje  |
| 1 točka | izpolnjuje  |

11. V tabeli, ki opredeljuje podroben pregled aktivnosti programa je časovni okvir jasen, realen, ponazarja zaporedje dogodkov in aktivnosti, razlikuje med posameznimi aktivnostmi in prikazuje jasno mejnike v poteku programa.

|  |  |
| --- | --- |
| 0 točk | ne izpolnjuje  |
| 1 točka | delno izpolnjuje  |
| 5 točk | večinoma izpolnjuje |
| 10 točk | v celoti izpolnjuje  |

12. Vlagatelj predvideva ustrezen način vodenja dokumentacije o sodelovanju z udeleženci, zagotavlja zaupnost zbranih podatkov in informacij o udeležencih.

|  |  |
| --- | --- |
| 0 točk | ne izpolnjuje  |
| 1 točka | izpolnjuje  |

13. Program ima predviden ustrezen način vrednotenja (v primeru, da je bil program že izvajan, je bilo izvedeno predhodno vrednotenje – ocenjene so bile potrebe ciljne skupine, ovrednoteni so bili cilji in procesne aktivnosti), opravljeno je bilo ovrednotenje učinkov (spremembe stališč, znanja in vedenj ciljne skupine), navedeni indikatorji so merljivi in zagotavljajo primerno časovno komponento za izvedbo.

|  |  |
| --- | --- |
| 0 točk | ne izpolnjuje  |
| 1 točka | delno izpolnjuje  |
| 10 točk | večinoma izpolnjuje |
| 30 točk | v celoti izpolnjuje  |

14. Vlagatelj predvideva v sklopu prijavljenega programa sodelovanje z drugimi sorodnimi interesnimi skupinami oziroma organizacijami, ki delujejo na področju preprečevanja zasvojenosti.

|  |  |
| --- | --- |
| 1 točka | ne izpolnjuje  |
| 2 točki | izpolnjuje  |

15. Vlagatelj je realno in racionalno ocenil **celotno vrednost programa** (finančni načrt je uravnotežen – predvideni prihodki oziroma viri financiranja in predvideni odhodki programa se smiselno ujemajo).

|  |  |
| --- | --- |
| 0 točk | Celotna vrednost programa je ocenjena izrazito preveč ali premalo glede na namene in cilje, ki jih program zasleduje  |
| 3 točke | Celotna vrednost programa je v manjšem delu ocenjena realno glede na namene in cilje, ki jih program zasleduje |
| 5 točk | Celotna vrednost programa je povečini ocenjena realno glede na namene in cilje, ki jih program zasleduje  |
| 10 točk | Predvidena je realna ocena celotnega proračuna, ki je na razpolago za izvedbo programa, stroški in razpoložljiva finančna sredstva se ujemajo. |

16. Program ima izdelano jasno **finančno strukturo prihodkov**, iz katere je razvidna namenskost porabe prihodkov s strani posameznih sofinancerjev in MOL ter le-ti ne presegajo zneskov sofinanciranja glede na določila javnega razpisa.

|  |  |
| --- | --- |
| 0 točk | Iz tabele ni razvidno, kateri od sofinancerjev bo prispeval za katere stroške in/ali predvideni prihodki presegajo zneske sofinanciranja glede na določila javnega razpisa |
| 1 točka | Iz tabele je v manjši meri razvidno, kateri od sofinancerjev bo prispeval za katere stroške, stroški MOL niso popolnoma skladni z določili javnega razpisa |
| 5 točk | Iz tabele je v večji meri razvidno, kateri od sofinancerjev bo prispeval za katere stroške, stroški MOL so povečini skladni z določili javnega razpisa |
| 10 točk | Iz tabele je popolnoma jasno razvidno, kateri od sofinancerjev bo prispeval za katere stroške , stroški MOL so skladni z določili javnega razpisa  |

17. Program izkazuje sofinanciranje s strani drugih sofinancerjev in/ali lastnih sredstev najmanj v višini 20% predvidene vrednosti prijavljenega programa.

|  |  |
| --- | --- |
| 0 točk | od 0% do 19% celotne vrednosti programa |
| 1 točka | od 20% do 39% celotne vrednosti programa |
| 2 točki | od 40% do 59% celotne vrednosti programa |
| 3 točke | 60% ali več celotne vrednosti programa |

18. Vlagatelj je upošteval raznolikost virov financiranja programa (različni subjekti financiranja in drugi viri prihodkov - javni, zasebni).

|  |  |
| --- | --- |
| 1 točka | Predvidena sta 2 ali 3 subjekti financiranja iz istega sektorja ali predvidena sta 2 subjekta financiranja iz dveh različnih sektorjev |
| 2 točki | Predvideni so 4 ali več subjektov financiranja iz istega sektorja ali predvideni so 3 subjekti financiranja iz dveh različnih sektorjev |
| 3 točke | Predvideni so 4 ali več subjektov financiranja iz dveh ali več različnih sektorjev. |

19. Program ima izdelano jasno **finančno strukturo odhodkov**, iz katere je razviden namen porabe sredstev za stroške dela in materialne stroške, ki so potrebni za neposredno izvedbo programa. Prijavljeni stroški, katerih sofinancer naj bi bila MOL, spadajo med upravičene stroške.

|  |  |
| --- | --- |
| 0 točk | Nobena od posameznih postavk odhodkov ni pregledna in utemeljena. Večina stroškov, za katere je predvidena kot sofinancer MOL, spada med neupravičene stroške |
| 5 točk | Ena izmed postavk odhodkov je pregledna in utemeljena. Večina stroškov, za katere je predvidena kot sofinancer MOL, spada med upravičene stroške |
| 10 točk | Obe postavki odhodkov sta pregledni in utemeljeni. Vsi stroški, za katere je predvidena kot sofinancer MOL, spadajo med upravičene stroške |

20. Vlagatelj je predvidel primerno število izvajalcev glede na določila javnega razpisa. V primeru, da bo izvedba programa potekala v osnovni šoli v II. in III. triadi je vlagatelj zagotovil najmanj dva izvajalca sočasno na razred. Rezervni izvajalci so zagotovljeni.

|  |  |
| --- | --- |
| 0 točk | ne izpolnjuje |
| 5 točk | večinoma izpolnjuje |
| 20 točk | v celoti izpolnjuje |

21. Program je zasnovan v okviru razpoložljivih virov: sredstev, zaposlenih, strokovnih kompetenc izvajalcev, materialov (npr. oprema) in strokovne mreže, na podlagi česar se utemeljeno predvideva, da bodo le-ti na voljo tudi v času izvajanja programa.

Vlagatelj je pripravil načrt pravil in postopkov za preprečevanje in ravnanje ob morebitnih težavah, ki lahko nastanejo pri realizaciji programa (nedokončane aktivnosti v določenem časovnem obdobju, vpliv višje sile, kadrovske menjave, prekoračitev proračuna, umik posameznega sofinancerja ipd.).

|  |  |
| --- | --- |
| 0 točk | ne izpolnjuje |
| 1 točka | delno izpolnjuje |
| 3 točke | večinoma izpolnjuje |
| 5 točk | v celoti izpolnjuje |

**Pogoji za sofinanciranje programov v letu 2024 so:**

1. izpolnjevanje vseh pogojev za kandidiranje na tem javnem razpisu.
2. pridobitev najmanj 150 točk.

V kolikor vlagatelj izpolnjuje zgornje pogoje, bo višina sofinanciranja odvisna od priznane vrednosti celotnega programa s strani MOL, prejetih točk in števila vlagateljev, predvidoma pa po naslednjem ključu:

|  |  |
| --- | --- |
| **Število zbranih točk** | **Predviden odstotek sofinanciranja \*** |
| do vključno 149 | ni sofinanciranja |
| od 150 do 161 točk | do 50% |
| od 162 do 175 točk | do 70 % |
| od 176 do 189 točk | do 90 % |
| od 190 do 250 točk  | do 100 % |

**\*Izhodišče za izračun zneska sofinanciranja je število zbranih točk.**